
				BESTELAKO XEDAPENAK

				EUSKAL HERRIKO UNIBERTSITATEA

				3698

				EBAZPENA, 2019ko uztailaren 12koa, Universidad del País Vasco / Euskal Herriko Unibertsitateko Gerentearena, Administrazio eta Zerbitzuetako Pertsonalaren lanpostuen zerrendetan egindako aldaketak argitaratzeko dena.

				Gerentziaren 2014ko martxoaren 6ko Ebazpenaren bidez argitaratu egin ziren unibertsitate honetako administrazio eta zerbitzuetako pertsonal funtzionario eta laboralaren lanpostuen zerrendak eta behin-behineko pertsonalarentzat gordetako lanpostuen zerrenda (2014ko martxoaren 18ko EHAA).

				Inoiz indarrean egon diren lanpostuen zerrenda guztietan aldaketak egin behar dira etengabe, indarreko prozedurekin bat etorrita tramitatu eta aldeko erabakiaz burutu diren aldaketak jasoko badira bertan, hau guztiau Euskal Funtzio Publikoaren 6/1989 legearen 16. artikuluan aurreikusten dena bete dadin.

				Adierazitakoa kontuan hartuta, Gerentzia honek, Gobernu Kontseiluak 2019ko uztailaren 12an egin zen bileran gaia aztertu eta aldaketak onartu ondoren, eta Errektorearen 2017-01-25eko Ebazpenaz emandako ahalmenez baliatuz, hau

				EBATZI DU:

				Lehenengoa.– Universidad del País Vasco / Euskal Herriko Unibertsitateko administrazio eta zerbitzuetako pertsonalaren lanpostuen zerrendei egindako aldaketak, ebazpen honen eranskinean jasota daudenak, Euskal Herriko Agintaritzaren Aldizkarian argitaratuak izan daitezela xedatzea.

				Bigarrena.– Aldaketa hauek Euskal Herriko Agintaritzaren Aldizkarian argitaratzen diren egunean hasiko dira ondorioak sortzen (salbu F1026 lanpostuaren aldaketak, 2019ko irailaren 21ean hasiko baitira ondorioak sortzen). Aldaketon aurka interesatuek aukerako berraztertzeko errekurtsoa jarri ahal izango dute Gobernu Kontseiluaren aurrean, hilabeteko epean; edo administrazioarekiko auzi-errekurtsoa zuzenean, Euskal Herriko Justizi Auzitegi Gorenean, bi hilabeteko epean, ebazpen hau Euskal Herriko Agintaritzaren Aldizkarian argitaratu eta biharamunetik kontatzen hasita.

				Leioa, 2019ko uztailaren 12a.

				Gerentea,

				MIREN LOREA BILBAO ARTETXE.

